text: Risiko for lokale skybrud
  10 august 2019 kl. 07.10
  Der kan lørdag eftermiddag falde op mod 35 millimeter regn på seks timer flere steder i landsdelen, melder DMI.
  Der er risiko for kraftig regn, lokalt mellem 25 og 35 mm på seks timer fra kl. 11 til 17. Der er også risiko for lokale skybrud med mere end 15 mm på 30 min. Det melder DMI lørdag formiddag.
  Billund, Varde, Vejle og Hedensted er blandt de byer, DMI nævner som steder, der kan blive ramt af den megen regn. Og vejrtjenesten opfordrer til, at man er opmærksom på, at lavtliggende områder som for eksempel kældre, vejbaner og viadukter kan oversvømmes.
  Tjek desuden tagrender, nedløbsrør og afløbsriste nær bolig. Luk vinduer og døre. Og nedsæt hastigheden, mens du kører, for at undgå akvaplaning, lyder opfordringen endvidere.
  